
Inhoudsopsomming

Les 1

	[bookmark: _Hlk218771490]In hierdie les sal jy jou kennis en begrip moet toepas om vrae oor vaardighede, vermoëns en etiek te beantwoord wat jou sal help om 'n werk te kry en 'n loopbaan te ontwikkel:
· Bestudering van advertensies
· Skryf van 'n aansoekbrief
· Vul aansoekvorms in (hardekopieë en aanlyn)



	Sleutelterminologie
Werk: Wanneer ’n persoon betaal word vir take wat hulle verrig. ’n Werk vereis nie altyd spesifieke kwalifikasies, ervaring of gevorderde vaardighede nie.
Loopbaan: ’n Beroep waarvoor jy studeer of opleiding ontvang, met die doel om vir ’n groot deel van jou lewe in daardie veld te werk.
Werksadvertensie: ’n Kennisgewing van ’n beskikbare pos, waarin die vereistes, verantwoordelikhede en aansoekbesonderhede uiteengesit word.
Aansoekbrief: ’n Formele brief aan ’n moontlike werkgewer waarin jy jouself voorstel en jou vaardighede, ervaring en geskiktheid vir die werk verduidelik.
Curriculum Vitae (CV): ’n Geskrewe opsomming van jou opleiding, kwalifikasies, werkservaring en soms jou belangstellings, wat aan ’n moontlike werkgewer gestuur word wanneer jy vir ’n werk aansoek doen.



Bestudering van advertensies
Wanneer jy besluit om te begin soek vir ‘n werk, is dit belangrik om te weet waar om na werksadvertensies te soek. Daar is verskillende plekke waar jy werksgeleenthede kan vind, soos:
· Gemeenskapsborde by plaaslike winkels, soos Spar of Pick n Pay;
· ’n KI-platform soos ChatGPT;
· Plaaslike besighede wat jy persoonlik besoek;
· Aanlyn platforms soos LinkedIn, of werksoekwebwerwe soos Indeed en Careers24.

Wanneer jy ’n werksadvertensie bestudeer, moet vir sekere spesifieke inligting op die uitkyk te wees. Dit sal jou help om te besluit of die werk by jou vaardighede, belangstellings en omstandighede pas. Die meeste werksadvertensies bevat belangrike besonderhede wat jou kan help om die werkgewer se verwagtinge te interpreteer.

Belangrike besonderhede in werksadvertensies:
· Posbenaming, ligging, begindatum en werksure.
· Salaris of inkomste (dit word nie altyd aangedui nie)
· Bruto salaris is die totale inkomstebedrag voor enige aftrekkings, soos belasting of mediese fonds;
· Netto salaris is die bedrag wat jy ná hierdie aftrekkings ontvang.
· Kwalifikasies, ervaring, vaardighede en persoonlike eienskappe wat vereis word
· Aansoekbesonderhede soos hoe om aansoek te doen, watter dokumente benodig word (bv. ’n CV, dekbrief of bestuurslisensie) en wat die sluitingsdatum is.

Wanneer jy hierdie besonderhede verstaan, kan jy beter besluite neem en nie aansoek doen vir poste waarvoor jy nie geskik is nie. Dit help jou ook om behoorlik voor te berei wanneer jy wel vir ’n pos aansoek doen.

	[image: ]Webskakel
Besoek die skakel (bit.ly/42sZUGK) of skandeer en maak ‘n boekmerk van die QR-kode om meer te leer oor hoe om werk te vind en daarvoor aansoek te doen. Hierdie webwerf is ’n hulpbronportaal wat praktiese leiding bied oor werksoek, voorbereiding vir onderhoude en self-indiensneming. Dit verduidelik ook belangrike arbeidsregte en regulasies, insluitend die Wet op Basiese Diensvoorwaardes.



Skryf van 'n aansoekbrief
Een van die belangrikste vereistes wanneer jy vir ’n werk aansoek doen, is om ’n aansoekbrief te skryf. Hierdie brief gee die werkgewer ’n eerste indruk van wie jy is en wat jy kan bied. Dit is dikwels jou eerste kennismaking, daarom moet dit wys dat jy ’n waardevolle bydrae tot die maatskappy kan lewer.

Wenke vir die skryf van 'n aansoekbrief: 
· Tik jou brief netjies op ’n rekenaar om ’n professionele indruk te skep.
· Gebruik die korrekte formele briefformaat, insluitend jou adres, die datum en die werkgewer se besonderhede.
· Meld duidelik vir watter pos jy aansoek doen en waar jy die advertensie gesien het.
· Beklemtoon jou relevante vaardighede en waardes, en verduidelik hoe dit tot die maatskappy se voordeel aangewend kan word.
· Sluit relevante werkservaring in, selfs al is dit informeel, en verduidelik kortliks wat jy daaruit geleer het.
· Noem dat jou CV aangeheg is. Die brief moet jou bekendstel en nie bloot jou CV herhaal nie.
· Rig die brief aan die korrekte persoon wat in die advertensie genoem word.
· Hou jou inhoud relevant deur te fokus op vaardighede en eienskappe wat by die posvereistes pas.
· Ondersteun jou stellings met voorbeelde, deur prestasies of verantwoordelikhede te meld.
· Gebruik formele taal en ’n gepaste toon. Vermy sleng, grappies of ‘n informele woordeskat

Invul van aansoekvorms (hardekopieë en aanlyn)
Sodra jy besluit het om vir ’n werk aansoek te doen, sal jy moontlik ’n aansoekvorm moet invul. Dit kan ’n aanlynvorm wees, of ’n hardekopievorm wat jy met die hand moet voltooi. Wanneer jy jou aansoekvorm invul, is dit belangrik om die volgende wenke in gedagte te hou:
①	Neem kennis van die sluitingsdatum. Laat aansoeke word gewoonlik nie oorweeg nie.

②	Kontroleer die vereistes en nodige dokumente. Dit sluit dikwels dokumente soos jou ID-dokument en sertifikate in, byvoorbeeld jou NSS (Nasionale Senior Sertifikaat) of enige tersiêre kwalifikasies.
Let wel: In Suid-Afrika moet afskrifte van dokumente dikwels deur ’n Kommissaris van Ede gesertifiseer word. Jy kan dokumente by jou plaaslike polisiekantoor laat sertifiseer.

③	Pas jou aansoek aan en wees eerlik. Maak seker jou aansoek voldoen aan die vereistes van die werk. Wees terselfdertyd altyd eerlik oor jou vaardighede en ervaring.
④	Proeflees jou aansoek. Kontroleer jou spelling en grammatika sorgvuldig. Indien jy ’n hardekopievorm voltooi, maak seker jou handskrif is netjies en leesbaar. Onthou om die vorm te teken en te dateer waar dit vereis word. 

⑤	Hou 'n afskrif van jou aansoek. Dit sal jou help om voor te berei indien jy vir ’n onderhoud genooi word.

⑥	Volg spesifieke instruksies. Hardekopievorms moet gewoonlik in swart ink ingevul word. Sluit altyd die verwysingsnommer van die pos in, indien dit beskikbaar is.

Les 2

	In hierdie les sal jy jou kennis en begrip moet toepas om vrae oor vaardighede, vermoëns en werksetiek te beantwoord wat jou sal help om 'n werk te kry en 'n loopbaan te ontwikkel:
· Skryf en saamstel van 'n Curriculum Vitae (CV): alle vorme van ervaring wat opgedoen is; verkryging van getuigskrifte; bewyse van werkskadu; informele en/of deeltydse werk; projekbestuur; administrasievaardighede.



Skryf en saamstel van 'n Curriculum Vitae (CV)
'n Curriculum Vitae (CV) is ’n bondige, geskrewe opsomming van jou opleiding, kwalifikasies, werkservaring en soms jou persoonlike belangstellings. Jy stuur dit aan ’n moontlike werkgewer wanneer jy vir ’n werk aansoek doen.

Basiese riglyne vir die struktuur van jou CV
Wanneer jy jou CV skryf, is dit belangrik om jou inligting duidelik, bondig en professioneel aan te bied. Hou die volgende riglyne in gedagte:
· Hou jou CV kort en bondig. Ideaal gesproke behoort dit nie langer as een bladsy te wees nie.
· Verskaf basiese inligting oor jouself, insluitend jou kontakbesonderhede en ’n onlangse, professionele foto van jou kop en skouers.
· Sluit die volgende in:
· Jou loopbaandoelwitte en huidige situasie, bv. ’n graad 11-leerder wat deeltydse werk soek; 
· Jou onderwys, insluitend jou vakke en jou prestasie in hierdie vakke; 
· Prestasies of toekennings, bv. ’n Eerstehulp-kursus, asook die datums waarop dit voltooi is; 
· Tale wat jy kan praat, lees en skryf, bv. jou huistaal en addisionele tale.

Alle vorme van werkservaring wat opgedoen is
As leerder kan jy ervaring opdoen deur aktiwiteite soos werkskadu, informele werk, deeltydse werk, gemeenskapsdiens en vrywilligerswerk. Hierdie ervarings help jou om belangrike vaardighede soos kommunikasie, spanwerk, verantwoordelikheid en probleemoplossing te ontwikkel.

Informele en/of deeltydse werk
Informele werk verwys na werk wat nie by die Departement van Arbeid of die Suid-Afrikaanse Inkomstediens (SARS) geregistreer is nie. Hierdie tipe werk val buite die formele ekonomie en behels gewoonlik nie die aanvaarding van ’n amptelike kontrak nie. Dit is dikwels korttermynwerk, soos om motors te was, grasperke te sny of ‘n haarkappery van die huis af te bedryf.
Deeltydse werk behels minder ure as voltydse werk, maar is gewoonlik meer gestruktureerd en gereguleer. Beide informele en deeltydse werk bied waardevolle ervaring wat by jou CV gevoeg kan word.

Bewyse van werkskadu
Werkskadu is wanneer jy iemand in die werksplek waarneem, gewoonlik in ’n loopbaan waarin jy belangstel. Jy volg die persoon gedurende hul werksdag en leer deur waar te neem en te ervaar wat hul werk behels. Indien jy werkskadu oor ’n paar dae voltooi, moet jy vra vir ’n brief of sertifikaat as bewys van jou ervaring.

Projekbestuur
Projekbestuur is ’n belangrike vaardigheid wat jy moontlik reeds by die skool of in jou gemeenskap aangeleer het. Dit behels die beplanning, organisering en bestuur van take om ’n spesifieke doel te bereik. Projekbestuur sluit vaardighede soos leierskap, kommunikasie, probleemoplossing, begroting, menslike hulpbronbestuur en aanpassing by verandering in. Dit is waardevolle vaardighede waarna werkgewers kyk en wat by jou CV ingesluit kan word.

Administrasievaardighede
Administrasievaardighede verwys na die vermoë om take doeltreffend te organiseer, bestuur en voltooi. Dit kan vaardighede soos beplanning, organisering, rekordhouding, kommunikasie en basiese rekenaarvaardighede insluit. Hierdie vaardighede is belangrik in byna enige werksomgewing.

Verkryging van getuigskrifte
'n Getuigskrif is ’n geskrewe verklaring wat bewys lewer van jou karakter, sterkpunte, prestasies en kwalifikasies. Dit moet geskryf word deur iemand wat jou goed ken, maar wat nie as een van jou verwysings op jou CV aangedui word nie. Getuigskrifte kan by jou aansoek aangeheg word om jou CV te ondersteun.

'n Verwysing is die naam van ’n persoon wat inligting oor jou karakter, werksetiek en vermoëns kan verskaf. Jy moet twee verwysings by jou CV insluit. Vra altyd vooraf of hulle bereid is om as jou verwysing op te tree. Jou verwysings mag nie familielede wees nie. Geskikte voorbeelde sluit ’n onderwyser, afrigter, gemeenskapsleier of iemand vir wie jy gewerk of vrywillig gewerk het, in.



Les 3

	In hierdie les sal jy jou kennis en begrip moet toepas om vrae oor  vaardighede, vermoëns en werksetiek te beantwoord wat jou sal help om 'n werk te kry en 'n loopbaan te ontwikkel:
· Onderhoudvaardighede: persoonlike voorkoms, gedrag en voorbereiding vir tipiese vrae
· Werksetiek: verantwoordelikheid en aanspreeklikheid




OnderhoudvaardighedeOnderhoudvaardighede: Die vermoë om met die onderhoudvoerder te kommunikeer en jou gedagtes op ’n manier uit te druk wat jou as ’n geskikte, selfversekerde en professionele kandidaat voorstel.


Een van die opwindendste, maar dikwels ook mees senutergende stap van die aansoekproses, is wanneer jy vir ’n onderhoud genooi word. ’n Onderhoud is ’n ontmoeting tussen mense, hetsy van aangesig tot aangesig of aanlyn, waar een persoon vrae vra om inligting in te samel van ‘n voornemende werknemer. Die doel van ‘n onderhoud is om die geskikte kandidaat vir ’n pos vas te stel.

As jy egter nie suksesvol is nie, beteken dit nie noodwendig dat jy nie vir die werk geskik is nie. Dit kan bloot beteken dat ’n ander kandidaat op daardie spesifieke dag beter by die pos gepas het. Daarom is dit belangrik om onderhoudvaardighede te ontwikkel, sodat jy jouself goed voorstel en die beste moontlike kans op sukses gee. Hoe meer onderhoude jy bywoon, hoe gemakliker sal jy met die proses raak. 

Persoonlike voorkoms
Beplan vooraf wat jy gaan dra. Trek gepas aan vir die werk waarvoor jy aansoek doen. Jou klere hoef nie duur te wees nie, maar dit moet skoon en netjies wees. Maak seker jou algehele voorkoms is netjies. Vermy sterk parfuum en versorg jou hare.

Gedrag 
Voor die onderhoud
· Doen navorsing oor die maatskappy en die werk wat hulle doen. Dit sal jou help om met selfvertroue te praat en toon dat jy opreg in die pos belangstel. Berei ook ’n paar vrae voor wat jy aan die onderhoudvoerder kan stel.
· Beplan hoe jy by die onderhoud gaan uitkom. Probeer om ten minste 15-20 minute voor jou onderhoud daar aan te kom.

Terwyl jy vir jou onderhoud wag
Neem ’n paar diep asemteue voordat jy die onderhoudskamer binnegaan. Dit kan jou help om kalm en gefokus te bly.

Tydens die onderhoud
· Groet almal wat jy ontmoet beleefd. Probeer om name te onthou en voer ligte gesprekke voordat die onderhoud begin.
· Jou lyftaal is belangrik. Handhaaf goeie postuur, maak oogkontak en behou ’n vriendelike gesigsuitdrukking.
· Wees jouself en wys entoesiasme. Selfvertroue en egtheid kan ’n positiewe indruk skep.

Ná die onderhoud
Stuur binne 24 uur ’n beleefde en professionele e-pos waarin jy jou dank vir die onderhoudgeleentheid uitspreek. Dit kan help om ’n positiewe en blywende indruk te skep.
Voorbereiding vir tipiese vrae
Tydens ’n onderhoud moet jy gereed wees om algemene onderhoudsvrae te beantwoord. Werkgewers vra hierdie vrae om meer oor jou persoonlikheid, vaardighede en geskiktheid vir die werk uit te vind. Wanneer jy vooraf moontlike antwoorde voorberei, sal jy met meer selfvertroue reageer en minder oorweldig voel tydens die onderhoud.

Hoe om jou antwoorde voor te berei:
· Dink aan jou ervarings. Gebruik werklike voorbeelde uit die skool, groepsprojekte, vrywilligerswerk of informele werk om jou antwoorde te ondersteun.
· Wees duidelik en spesifiek. Verduidelik wat jy gedoen het, verworwe kennis en hoe dit met die werk verband hou.
· Gee altyd eerlike antwoorde. Werkgewers waardeer eerlikheid en selfbewussyn. 
· Oefen om vrae hardop saam met ’n vriend of familielid, of voor ’n spieël, te beantwoord. Dit sal jou help om meer selfvertroue te ontwikkel.

Werksetiek: Verantwoordelikheid en aanspreeklikheid
Wanneer jy die werkplek betree, word daar nie net van jou verwag om jou werk te doen en ’n salaris te verdien nie. Daar word ook van jou verwag om eties en professioneel op te tree.

Werkplek-etiek verwys na die beginsels en standaarde wat werknemers se gedrag by die werk rig. As jy byvoorbeeld ontevrede is met die gehalte van ’n kollega se werk, sal dit onvanpas wees om op die persoon te skree of te vloek. Jy moet eerder ander met respek behandel en jou emosies op ’n professionele manier bestuur.

Dit is ook belangrik om met deursigtigheid te werk. Deursigtigheid beteken dat oop en eerlike kommunikasie waardeer word, eerder as om inligting weg te steek. In sommige werkplekke kan werknemers onetiese gedrag of bedrog waarneem. ’n Persoon wat sulke gedrag aan die toepaslike gesag rapporteer, staan bekend as ’n fluitjieblaser.

Daar word ook van werknemers verwag om verantwoordelikheid en aanspreeklikheid te toon in die werk wat aan hulle toegewys word. Om verantwoordelik te wees, beteken dat jy jou pligte behoorlik uitvoer en die organisasie se reëls, veiligheidsprosedures en etiese riglyne volg. Om aanspreeklik te wees, beteken dat jy jou optrede en besluite kan verduidelik, regverdig en verantwoordelikheid daarvoor aanvaar.


Les 4

	In hierdie les sal jy jou kennis en begrip moet toepas om vrae oor  vaardighede, vermoëns en werksetiek te beantwoord wat jou sal help om 'n werk te kry en 'n loopbaan te ontwikkel:
· Die verband tussen persoonlike verwagtinge en selfkennis en die eise van die werkswêreld en sosio-ekonomiese toestande:
· Verkry kennis oor poste wat geskoolde, halfgeskoolde, ongeskoolde en fisiese arbeid vereis. 



	Sleutelterminologie
Sosio-ekonomiese toestande: Die finansiële en sosiale omstandighede of agtergrond wat individue of groepe in die samelewing ervaar.
Geskoolde arbeid: Werk wat deur mense verrig word wat gespesialiseerde opleiding, kwalifikasies of vaardighede het wat hulle in die werksomgewing toepas.
Halfgeskoolde arbeid: Werk wat deur mense verrig word wat oor sekere opleiding of vaardighede beskik om spesifieke take in die werkplek uit te voer.
Ongeskoolde arbeid: Werk wat deur mense verrig word wat min of geen formele opleiding of gespesialiseerde vaardighede het nie.
Verwagting: Die geloof, hoop of aanname dat iets in die toekoms sal gebeur.
Werklikheid: Wat werklik bestaan of gebeur, in vergelyking met wat verwag of gehoop is.
Deursettingsvermoë: Die vermoë om aan te hou werk na ’n doel en nie moed op te gee nie, selfs wanneer jy met probleme of uitdagings gekonfronteer word.
Werksgeskiktheid: Om oor die nodige vaardighede, kennis, ervaring, houdings en vermoëns te beskik om ’n spesifieke werk te kan doen. Dit verwys ook na ’n persoon se vermoë om goed te presteer en vir ‘n tydperk in ’n werk aan te bly.



Persoonlike verwagtinge en kennis oor jouself 
Met graad 12 wat nader kom en jou toekoms wat voorlê, sal jy binnekort belangrike besluite oor verdere studie, werk en moontlike loopbaanpaaie moet neem. ’n Loopbaankeuse handel nie net oor die voldoening van vakvereistes en om goeie punte te behaal nie. Dit is ook belangrik om jou persoonlikheid, belangstellings, sterkpunte en die tipe werksomgewing waarin jy sal floreer, goed te verstaan.

Wanneer jy ’n loopbaan kies, is daar verskeie belangrike faktore om te oorweeg:
· Oorweeg die tipe loopbaan waarin jy belangstel en of dit by jou sterkpunte en belangstellings pas.
· Maak seker dat jou huidige vakkeuses aan die vereistes voldoen vir die loopbaan of tersiêre kursus wat jy verder wil volg.
· Doen navorsing oor moontlike universiteite, kolleges of opleidingsinstellings wat hierdie kwalifikasies aanbied.
· Oorweeg of jy reeds werkskadu gedoen het of blootstelling aan die loopbaan gekry het om te bepaal of jy die daaglikse take en werksomgewing sal geniet.
· Dink daaroor na of jy verkies om onafhanklik of saam met ander te werk, en hoe dit jou geskiktheid vir sekere loopbane kan beïnvloed.

Sosio-ekonomiese toestande en loopbaangeleenthede
Sosio-ekonomiese toestande kan ’n beduidende invloed hê op die loopbaangeleenthede wat vir jongmense beskikbaar is. Faktore soos armoede, beperkte toegang tot gehalte-onderwys en geografiese ligging kan ’n persoon se vermoë beïnvloed om verder te studeer, werkservaring op te doen of geskikte werksgeleenthede te kry.
’n Persoon se opvoedingsvlak beïnvloed dikwels sy of haar kanse om werk in Suid-Afrika te vind. Oor die algemeen het mense met hoër onderwysvlakke, gespesialiseerde opleiding of ambagskwalifikasies toegang tot ’n wyer verskeidenheid loopbaangeleenthede. ’n Matrieksertifikaat alleen is dikwels nie genoeg om in die huidige ekonomiese klimaat ‘n werk te verseker nie.

Verkry kennis oor poste wat geskoolde, halfgeskoolde, ongeskoolde en fisiese arbeid vereis
Daar is werksgeleenthede in Suid-Afrika vir beide gekwalifiseerde en ongekwalifiseerde werkers. Die arbeidsmag word in verskillende kategorieë verdeel, en elke kategorie vereis verskillende vlakke van studie, opleiding of vaardigheidsontwikkeling ná skool.

	Kategorie
	Verduideliking

	Geskoolde werkers
	Mense met gespesialiseerde opleiding, kwalifikasies, sertifikate of grade. Voorbeelde sluit dokters, onderwysers, ingenieurs, rekenmeesters, prokureurs en biokinetici in.

	Halfgeskoolde werkers
	Mense wat korter kursusse of spesifieke opleidingsmodules voltooi het en sekere take in ’n werksomgewing kan verrig. Voorbeelde sluit onderwyserassistente, timmerwerkassistente, haarkappers en masjienoperateurs in.

	Ongeskoolde werkers
	Mense met min of geen formele opleiding nie, maar wat moontlik praktiese werkservaring opgedoen het. Voorbeelde sluit kelners, huishoudelike werkers en skoonmakers in.

	Fisiese arbeidswerkers
	Mense in poste wat hoofsaaklik fisiese werk behels. Hierdie poste vereis nie noodwendig formele kwalifikasies nie, maar praktiese ervaring kan belangrik wees. Voorbeelde sluit tuinwerk, die regpak van winkelrakke, algemene bouwerk en die laai van goedere in.



Alhoewel gespesialiseerde werk dikwels tot hoër salarisse lei, speel elke loopbaan ’n belangrike rol in die samelewing. Alle werkers verdien respek, ongeag hul beroep, tipe werk of kwalifikasievlak.

Les 5

	In hierdie les sal jy jou kennis en begrip moet toepas om vrae oor  vaardighede, vermoëns en werksetiek te beantwoord wat jou sal help om 'n werk te kry en 'n loopbaan te ontwikkel:
· Addisionele en hoër onderwysstudies wat vir verskillende loopbane vereis word, soos hoër sertifikate en diplomas, honneursgrade, meestersgrade en doktorsgrade.



Addisionele en hoër onderwysstudies wat vir verskillende loopbane vereis word
Een manier om jou toekomstige loopbaangeleenthede te verbeter, is om jou vaardighede verder te ontwikkel deur verdere opleiding of ’n tersiêre kwalifikasie. Dit kan jou help om ’n bekwame loopbaan te betree. Dink aan elke kwalifikasie as ’n “sleutel” wat ’n spesifieke deur oopsluit. Sommige deure lei na ’n tegniese werkswinkel; ander lei na ’n bestuurskamer of ’n laboratorium.

Verdere studies kan jou inkomstepotensiaal verhoog. Namate jou kennis toeneem, kan jou vaardigheidsvlak ook verbeter.



	Leerders afkomstig van beperkende sosio-ekonomiese omstandighede, met ander woorde leerders wie se finansiële en sosiale agtergrond dit moeiliker maak om verder te studeer, kan moontlik aansoek doen vir finansiële ondersteuning deur die Nasionale Finansiële Hulpskema vir Studente (NSFAS) om hul studies te help finansier.



Nie elke loopbaan vereis ’n PhD nie, maar elke loopbaan het ’n spesifieke beginpunt. Die kwalifikasie wat jy nodig het, hang af van die loopbaan wat jy wil volg. Daarom is dit belangrik om die kwalifikasievereistes vir die loopbaan waarin jy belangstel deeglik na te vors, sodat jy die studierigting verstaan voordat jy aansoek doen.

Hoër sertifikate en diplomas
Verwys dikwels na praktiese kwalifikasies wat jou kan help om vinniger toegang tot tegniese of gespesialiseerde loopbaanvelde te kry, soos kodering, verpleegkunde-verwante ondersteuningswerk, ambagte of kantooradministrasie.

Baccalaureusgraad
Dit is gewoonlik die beginpunt vir baie professionele loopbane. Dit bied ’n sterk grondslag vir loopbane in velde soos onderwys, besigheid, ingenieurswese, regte, gesondheidswetenskappe of die staatsdiens.

Honneursgraad (nagraadse kwalifikasie)
Dit is gewoonlik ’n verdere jaar van studie ná ’n baccalaureusgraad. Dit laat jou toe om in ’n vakgebied te spesialiseer en kan nodig wees vir sekere professionele roetes of bestuursgeleenthede.

Meestersgraad
Dit is ’n gevorderde kwalifikasie wat jou help om dieper kennis in ’n spesifieke veld te ontwikkel. Dit kan jou voorberei vir spesialis-, senior of navorsingsgebaseerde rolle.

Doktorsgraad (PhD)
Dit is die hoogste akademiese kwalifikasie. Dit fokus op gevorderde navorsing en die skep van nuwe kennis. Dit word gewoonlik vereis vir ‘n dosenteposisie by ‘n universiteit, hoëvlaknavorsing en gespesialiseerde raadgewende rolle.

Tipes verdere- en hoër onderwysinstellings
Daar is verskillende tipes verdere- en hoër onderwysinstellings waar jy kan studeer, afhangende van die loopbaan waarin jy belangstel.

TBOO-kolleges
As jy belangstel in ’n praktiese ambag, soos haarkappery of elektrisiënswerk, kan jy aan ’n Tegniese en Beroepsonderwys- en Opleidingskollege (TBOO-kollege) studeer. Kursusse wat by ’n TBOO-kollege voltooi word, lei gewoonlik tot ’n sertifikaat of diploma wat bevestig dat jy oor praktiese vaardighede beskik wat vir ’n spesifieke ambag of loopbaanveld nodig is.


Universiteite
As die loopbaan waarin jy belangstel ’n graad vereis, sal jy aan ’n universiteit moet studeer. Sommige loopbane vereis meer as een graad. In sekere velde moet jy moontlik ná jou eerste graad verder studeer en ’n nagraadse kwalifikasie behaal, soos ’n honneurs-, meesters- of doktorsgraad.
’n Persoon wat ’n doktorsgraad in ’n spesifieke veld behaal, word as ’n spesialis in daardie veld beskou. ’n Ingenieur kan byvoorbeeld ’n Baccalaureusgraad in Ingenieurswese oor vier jaar voltooi. Indien die persoon daarna op honneurs-, meesters- en doktorsvlak verder studeer, kan hy of sy ’n spesialis in die veld word en selfs as professor in ingenieurswese aan ’n universiteit werk.

Die duur van jou studies sal afhang van die kwalifikasie en loopbaanpad wat jy kies. Byvoorbeeld: 
· Die studietyd vir ‘n sertifikaat of diploma duur tussen een en drie jaar.
· Die studietyd vir ‘n graad duur gewoonlik drie of vier jaar.
· 'n Voltydse honneursgraad vereis gewoonlik een ekstra jaar van studie.
· 'n Meestersgraad kan nog twee tot drie jaar van studie vereis.

Alternatiewe paaie
Dit kan soms oorweldigend voel om na jou toekomstige studieopsies te kyk, veral wanneer jou punte, TPT-telling, vakkeuses of finansiële situasie nie heeltemal met die vereistes vir jou voorkeurloopbaan ooreenstem nie.

’n Laer TPT-telling of die feit dat jy nie vir jou eerstekeusekursus kwalifiseer nie, beteken egter nie noodwendig dat jou studie- of loopbaandoelwitte onmoontlik is nie. Daar kan alternatiewe roetes wees wat jou help om steeds na dieselfde doel te streef, selfs al neem die roete langer. Daarom is dit belangrik om jou opsies deeglik te ondersoek.

In hierdie les sal jy jou kennis en begrip moet toepas om vrae oor   vaardighede, vermoëns en etiek  te  beantwoord  wat  jou  sal help om 'n werk te kry en 'n loopbaan te ontwikkel :      Bestudering van advertensies      Skryf van 'n aansoekbrief      Vul aansoekvorms in (hardekopieë en aanlyn)  

 

Sleutelterminologie   Werk:  Wanneer ’n persoon betaal word vir take wat hulle verrig. ’n Werk vereis nie altyd spesifieke  kwalifikasies, ervaring of gevorderde vaardighede nie.   Loopbaan:   ’n Beroep waarvoor jy studeer of opleiding ontvang, met die doel om vir ’n groot deel van jou  lewe in daardie veld te werk.   Werksadvertensie:   ’n  K ennisgewing van ’n beskikbare pos, waarin die vereistes, verantwoordelikhede  en aansoekbesonderhede uiteengesit word.   Aansoekbrief:   ’n Formele brief aan ’n moontlike werkgewer waarin jy jouself voorstel en jou  vaardighede, ervaring en geskiktheid vir die werk verduidelik.   C urri c ulum   V itae (CV):   ’n Geskrewe opsomming van jou opleiding, kwalifikasies, werkservaring en soms  jou belangstellings, wat aan ’n moontlike werkgewer gestuur word wanneer jy vir ’n werk aansoek doen.  

  Bestudering van advertensies   Wanneer jy besluit om te begin soek   vir ‘n werk , is dit belangrik om te weet waar om na werksadvertensies   te soek. Daar is verskillende plekke waar jy werksgeleenthede kan vind, soos:      G emeenskapsborde   by plaaslike winkels, soos Spar of Pick n Pay;      ’n  KI - platform   soos ChatGPT;      P laaslike besighede   wat jy persoonlik besoek;      A anlyn platforms   soos LinkedIn, of  werksoekwebwerwe   soos Indeed en Careers24.     Wanneer jy ’n werksadvertensie  bestudeer , moet  vir  sekere spesifieke   inligting   op die uitkyk te wees . Dit  sal jou help om te besluit of die werk by jou vaardighede, belangstellings en omstandighede pas. Die  meeste werksadvertensies bevat belangrike besonderhede wat jou  kan  help  om die werkgewer se  verwagtinge te interpreteer.     Belangrike besonderhede in werksadvertensies:      Posbenaming, ligging, begindatum en werksure .      Salaris of inkomste  ( dit word nie altyd aangedui nie )   -   Bruto salaris   is die totale  inkomste bedrag voor  enige  aftrekkings ,   soos belasting of mediese fonds;   -   Netto salaris   is die bedrag wat jy ná hierdie aftrekkings ontvang .      Kwalifikasies, ervaring, vaardighede en persoonlike eienskappe wat vereis word      Aansoekbesonderhede  soos hoe om aansoek te doen, watter dokumente benodig word (bv. ’n CV,  dekbrief of bestuurslisensie) en wat die sluitingsdatum is.    

